laion/Wikipedia-Exotic huggingface dataset:
Saga prefektuur

Saga prefektuur on Jaapani prefektuur Kyūshū saarel. Piirneb põhjas Jaapani merega, lõunas Ariake merega. Saga prefektuur on jaotatud 20 omavalitsusüksuseks, sealhulgas on 10 linna (市, shi). Prefektuur jaguneb 8 ajalooliseks maakonnaks (郡, gun). Imari Kanzaki Karatsu Kashima Ogi Saga Takeo Taku Tosu Ureshino Saga prefektuuri tunnuslind on harakas (Pica pica), tunnuspuu on kampripuu (Cinnamomum camphora) ja tunnuslill kampripuu õis. Karatsu loss 推計人口（月報・年報） < さが統計情報館 < 佐賀県 Saga prefektuuri koduleht
Salme Rosalie Riig

Salme Rosalie Riig (ka Riig-Schönberg ja Riig-Reiman 12. august 1903 Pärnu – 5. september 1973 Palo Alto, California) oli eesti skulptor ja graafik. Ta lõpetas 1922 Pärnu tütarlastegümnaasiumi ja 1924 Stettini (Szczecini) kodumajanduskooli ning töötas Tartus majapidamisõpetajana. 1934. aastal lõpetas ta Tartu Ülikooli kunstiajaloolasena ning 1943. aastal kunstikooli Pallas skulptuuriosakonna, kus õppis Anton Starkopfi juhendamisel. Kunstinäitustel hakkas esinema juba 1938. aastal. Tema väikesed aktifiguurid ja uusasjalikud seinapannood oli 1930. aastate teisele poolele omaselt natuurilähedased. Põgenes Eestist 1944. aastal. Asus esmalt Rootsi, sealt edasi 1949 Argentinasse ja 1968 USA-sse. Jätkas kunstnikuna tegutsemist ka Argentinas, pälvides 1951 Salon Nationali välismaalaste preemia ja 1957 Buenos Airese Salon Municipali Yrurtua auhinna. Käsitles oma loomingus mütoloogilisi ja Piibli teemasid.
Jackson Martínez

Jackson Arley Martínez Valencia (sündinud 3. oktoobril 1986 Quibdós) on Colombia jalgpallur, kes mängib ründaja Portugali kõrgliiga klubis Portimonense. Ta mängis karjääri algusaastatel kodumaal Independiente Medellín. 2009. aastal suundus ta Mehhiko klubisse Chiapas. 2012. aastal liitus ta Portugali kõrgliiga klubiga Porto, kus mängis kolm hooaega ja oli kõigil neil hooaegadel Portugali liiga suurim väravakütt, lüües kõigil hooaegadel liigas vähemalt 20 väravat. 2015. aastal siirdus ta Madridi Atléticosse, kuid ei suutnud seal enam nii edukalt esineda. Hooajal 2015–16 pääses ta Hispaania kõrgliigas väljakule 15 mängus ja lõi vaid kaks väravat. Juba samal hooajal liitus ta 42 miljoni euro eest Hiina kõrgliiga klubiga Guangzhou Evergrande. Hiinas läks Martínezel veel halvemini, sest ta jäi vigastuse tõttu eemale kogu 2017. aasta hooajast. 2018. aasta augustis suundus ta laenule Portimonensesse. Debüüdi Colombia rahvuskoondises tegi Martínez 2009. aasta 5. septembril 2010. aasta MM-i valikmängus Ecuadori vastu. Samas mängus lõi ta ka rahvuskoondises esimese värava. 2014. aasta jalgpalli maailmameistrivõistlustel lõi ta viimases alagrupimängus 24. juunil kaks väravat Jaapani vastu. Rahvuskoondises mängis Martínez kuni 2015. aastano Independiente Medellín Categoría Primera A: 2009-II Jaguares de Chiapas Copa Mesoamericana: 2011 Porto Primeira Liga: 2012–13 Supertaça Cândido de Oliveira: 2012, 2013 Guangzhou Evergrande Chinese Super League: 2016 Chinese FA Super Cup: 2016
Zenit

Zenit ('seniit') võib tähendada mitut asja. Peterburi Zenit on Venemaa jalgpalliklubi. Zenit on Vene ja Ukraina kanderakettide perekond. Zenit on NSV Liidu luuresatelliiditüüp. Zenit (vanemate aparaatide puhul Zenith) on aastail 1952–2005 Nõukogude Liidus ja Venemaal toodetud fotoaparaatide mark. Zenith, ristluslaev
Viil (perekonnanimi)

Viil on perekonnanimi. 2021. aasta 1. jaanuari seisuga oli Eestis perekonnanimi Viil 188 inimesel (93 mehel ja 95 naisel). Perekonnanimede levikult on Viil meeste puhul 898. ja naiste puhul 1012. kohal. Airi Viil (Airi Vipulkumar Kansar, Airi Ojamets) Aleksander Viil (Aleksander Viiret) Ivar Viil Juta Viil Karl Viil Leelo Viil https://www.stat.ee/nimed/pere/Viil
Pääru Oja

Pääru Oja (sündinud 16. mail 1989 Tallinnas) on eesti näitleja. Ta lõpetas 2012. aastal Eesti Muusika- ja Teatriakadeemia lavakunstikooli (25. lend) ja töötas seejärel kuni 2020. aasta sügiseni Eesti Draamateatris näitlejana. 2010 Peter Barnes "Jumala narride vennaskond" (isa Toulon) 2011 Neil Simon "Biloxi Blues" (Joseph Wykowski) 2011 Molière "Scapini kelmused" (Argante) 2011 Diana Leesalu/Aleksander Pepeljajev "Gizelle" (osatäitja) 2011 Jaan Kruusvall "Tasandikkude helinad" (Franz) 2012 David Hare "Vertikaaltund" (Dennis Dutton) 2012 Eugene O'Neill "Saatuse heidikute kuu" (T. Stedman Harder) 2012 Lee Hall "Kaevuritest kunstnikud" (noor poiss) 2012 Andrus Kivirähk "Kevadine Luts" (Silbe) 2013 Lyle Kessler "Orvud" (Philip) 2013 Tom Stoppard "Utoopia rannik. I osa. Teekond" (Aleksandr Herzen) 2014 Tõnu Õnnepalu "Vennas" (Willem) 2014 Merle Karusoo, Liis Aedmaa, J. Rahman, P. Saul-Gordilov "Laul, mis jääb" (Valdur Varem) 2014 Nina Raine "Hõimud" (Billy) 2014 Mika Keränen "Kuldne Lurich" (Olav) 2015 Fjodor Dostojevski "Vennad Karamazovid" (Aljoša Karamazov) 2015 Michel Houellebecq "Kaart ja territoorium" (noor näitleja) 2016 Tõnu Õnnepalu "Mäed" (poiss) 2017 Anton Tšehhov "Ivanov" (Pjotr) 2018 Helen Käit/Mehis Pihla "Lohe needus" (Ferrum, Papagoimees) 2019 Madis Kõiv/Aivo Lõhmus "Põud ja vihm Põlva kihelkonnan nelätõistkümnendämä aasta suvõl" (Piiri Leo) 2023 Paul-Eerik Rummo "Tuhkatriinumäng" 2013 "Väikelinna detektiivid ja valge daami saladus" – Evaristus 2015 "1944" – Sanitar Elmar Säinas 2016 "Luuraja ja luuletaja" – Siim 2018 "Mihkel" – Mihkel 2018 "Põrgu Jaan" – Tiidrik 2020 "Viimased" – Rupi 2020 "O2" – Peeter Parik 2020 "Hüvasti, NSVL" – Onu Kolja 2023 "Suvitajad" 2023 "Vigased pruudid" – kosilane ja mulk Enn 2024 "Vari" – Juhan Liiv 2011 "Kalevipojad" – Heiko 2014 "Väikelinna detektiivid" – Evaristus 2014–2020 "Kättemaksukontor" – Markus Heng / Stefan Jaago 2016 "Kuum jälg" – Praktikant 2018–2019 "Lõks" – Alex 2022 "Vikings Valhalla" – Arne Gormsson (Netflix) 2023 "Shadow and Bone" (Netflix) 2023 “Armastus” 2014 Kristallkingakese auhind 2014 Suur Ants, Eesti Draamateatri kolleegipreemia meespeaosatäitjale (Willem Kasser "Vennas", Billy "Hõimud", Olav "Kuldne Lurich") 2015 Eesti Teatriliidu meespeaosatäitja auhind 2021 Bruno O'Ya stipendium Tema isa on näitleja Tõnu Oja, vend on Kaarel Oja. Näitleja ja teatrijuht Rein Oja on tema lell. Raun, Miikael; Lensment, Jaanus; Vaitmaa, Ester; Kulleste, Hele-Mai (27. aprill 2023). "SUUR LUGU | Vaata, kes kirjanike majas kus korteris elas! „Meil oli dissidentlik maja, polnud inimest, kes oleks nõukogude vaimu poolt"". Eesti Päevaleht. Vaadatud 27. aprillil 2023.{{netiviide}}: CS1 hooldus: url-olek (link) "TREILER | Kummardus kultuskomöödiale „Siin me oleme"! Film „Suvitajad" esilinastub veebruaris". Kroonika. 27. jaanuar 2023. Originaali arhiivikoopia seisuga 27. jaanuar 2023. Vaadatud 27. jaanuaril 2023. "Pääru Oja kaotas Juhan Liivi mängimiseks hulgaliselt kilosid. „Kuulen kontide klõbinat valgete hullumajahõlstide all"". Maaleht. Vaadatud 30. septembril 2023. "Pääru Oja: vaimsust on meil Eestis filmis vaat et rohkem kui teatris" ERR kultuur, 25. juuni 2023
Kuseelundid

Kuseelundid ( ladina organa urinaria) on paljude selgroogsete loomade urogenitaalsüsteemi osa. Kuseelundite hulka kuuluvad neerud, kusejuhad, kusepõis ja kusiti (nii mees- kui naiskusiti). Kuseelundid on embrüoloogiliselt päritolult sarnased suguelunditega(Roosalu, 2010: 127). Vahel liigitatakse kuseelundid ka kuseteede (viae urinariae) kaupa: alumised kuseteed moodustavad kusepõis ja kusiti ning ülemised kuseteed neeruvaagnad ja kusejuhad. Kuseelundid moodustavad suguelunditega tervikliku urogenitaalsüsteemi ja need on kantud kehtivasse looma anatoomia standardisse Nomina Anatomica Veterinaria. Kuseelunditega seostatakse inimestel mitmeid haiguslikke seisundeid nagu tsüstiit, neeruvaagnapõletik ja eesnäärmehaigused. Enn Ernits, Esta Nahkur,"Koduloomade anatoomia. Kõrgkooliõpik", Eesti Maaülikool, Tartu, Halo Kirjastus, lk 223, 2013, ISBN 978-9949-426-28-8. Sissekanne Nomina Anatomica Veterinarias ORGANA URINARIA. Kuseelundid, lk 58, 5. väljaanne, 2012 Eesti Uroloogide Selts, Eesti Onkoloogide Selts, Onko-uroloogilised ravijuhised, 2007, veebiversioon (vaadatud 01.07.2014).
Vladimir Penart

Vladimir Penart (10. detsember 1925 – 1. september 2015) oli Eesti NSV Siseministeeriumi töötaja. Penart töötas Eesti NSV Siseministeeriumi Elva Rajooniosakonna ülemana ning 1953. aasta suvel valmistas ette ja korraldas Oskar Rudolf Rummi tapmise, kes varjas ennast okupatsioonivõimude repressioonide eest. 23. juunil 1953 kohtus Penart Elvas ennast kriminaalvastutuse eest varjava Rudolf Tuviga, kelle värbas NSV Liidu Siseministeeriumi mõrvaragendiks (agent–bojevik) hüüdnimega "Aus" ja tegi talle ülesandeks tappa Rumm. Lisaks Tuvi põhjalikule instrueerimisele kuidas tapmist korraldada, siseministeeriumi töötajatega sidet pidada ja ohvriga kontakti saavutada – andis Penart Tuvile ka püstoli TT ja 16 lahingpadrunit. Tuvi tappis Rummi lasuga kuklasse 3. augustil 1953, kasutades Penartilt saadud püstolit. Järgmisena pidi Tuvi uurima välja Vendo Saksi asukoha ja tema abistajate nimed. Eesti NSV Siseministeeriumi Elva Rajooniosakond viis Tuvilt saadud info alusel 17. septembril 1953 Palupera valla Kure küla Kasemäe talus läbi "tšekistliku-sõjaväelise operatsiooni", mille käigus tapeti vastupanu mitteosutanud Vendo Saks sihilikult tulirelvalaskudega. Operatsiooni läbiviimise eest vastutas Eesti NSV Siseministeeriumi Elva Rajoonikomitee ülemana Penart. Järgmisena pidi Tuvi selgitama välja metsavend Paul Miksi asukoha. 17. veebruaril 1954 viidi Palupera valla Astuvere küla Piiri talus läbi "tšekistlik operatsioon", mille käigus vastupanu mitteosutanud Paul Miks tapeti tulirelvalaskudega, kusjuures Penart võttis isiklikult tulistamisest osa. Ta oli Venemaa kodanik. 2002. aastal Valga maakohtus Penart ennast inimsusvastastes kuritegudes süüdi ei tunnistanud ja kaebas süüdimõistva otsuse edasi nii ringkonnakohtusse ja esitas kaebuse Euroopa Inimõiguste Kohtusse. 24. jaanuar 2006 jõudis kaebus Penart versus Eesti arutamisele Euroopa Inimõiguste Kohtus, mis sedastas: "Kohus leiab, et kaebus on ilmselgelt põhjendamatu ning tuleb jätta läbi vaatamata vastavalt konventsiooni artikli 35 lõigetele 3 ja 4. Sellest lähtuvalt tunnistab kohus ühehäälselt kaebuse vastuvõetamatuks". https://www.kalmistud.ee/haudi?filter_maetud_eesnimi=Maetu+eesnimi&filter_maetud_perenimi=penart&action=maetud&popup=0&yldotsing=1&filter_maetud_kalmistu=[alaline kõdulink] http://www.postimees.ee/1926703/morvaragent-vois-tapmata-jatta "Arhiivikoopia" (PDF). Originaali (PDF) arhiivikoopia seisuga 5. märts 2012. Vaadatud 1. juulil 2014.{{netiviide}}: CS1 hooldus: arhiivikoopia kasutusel pealkirjana (link) https://www.riigiteataja.ee/failid/Penart_otsus_est.pdf https://www.riigiteataja.ee/akt/689411.txt http://www.postimees.ee/1959613/luhidalt http://www.postimees.ee/1921621/metsavendade-tapmises-suudistatav-palkas-kaitsja-moskvast http://www.kapo.ee/cms-data/_text/38/44/files/aastaraamat-2001-est.pdf
Neeruvärat

Neeruvärat (ladina keeles hilum renalis, hilus renalis) on paljude selgroogsete loomade kuseelund. Neeruvärat paikneb süvendina neeru nõgusas servas ja tema kaudu kulgevad neeruarter, neeruveen, kusejuha, närvid ja lümfisooned. Neeruvärat on kantud kehtivasse loomaanatoomia standardisse Nomina Anatomica Veterinaria. Varem liigitati inimeste anatoomias neeruvärat kuse-suguelundkonna kuseelundite hulka (Roosalu, 2010:128). Neerul on nõgusal küljel lülisamba suunas süvend neeruvärat, mis suundub neeru sees olevasse neeruurkesse (sinus renalis), kus paiknevad neeruvaagen koos väikeste ja suurte neerukarikatega. "Meditsiinisõnastik" 505:2004. Sissekanne Nomina Anatomica Veterinaria-s APPARATUS UROGENITALIS. ORGANA URINARIA, lk 58, 5. väljaanne, 2012 Histology image: 15901loa - Histology Learning System at Boston University, veebiversioon (vaadatud 01.07.2014) (inglise keeles)
Vitamiinide loend

Siin on loetletud vitamiinide ja nende rühmade ning vitameeride nimetusi. # A B C D E F G H I J K L M N O P Q R S Š Z Ž T U V W Õ Ä Ö Ü X Y A-vitamiin (retinool, akseroftool) akseroftool (A-vitamiin, retinool) antianeemiline vitamiin (foolhape) askorbiinhape (C-vitamiin) B-rühma vitamiinid B1-vitamiin (tiamiin) B2-vitamiin (riboflaviin) B3-vitamiin (PP-vitamiin, nikotiinhape, niatsiin) B5-vitamiin (pantoteenhape) B6-vitamiin (püridoksiin) B7-vitamiin, B8-vitamiin (biotiin) B9-vitamiin, B10-vitamiin, B11-vitamiin (foolhape) B12-vitamiin (kobalamiinid) B15-vitamiin (pangaamhape) BC-vitamiin (foolhape) biotiin (H-vitamiin) C-vitamiin (askorbiinhape) D-vitamiin D2-vitamiin tavatermin (ergokaltsiferool) D3-vitamiin tavatermin (kolekaltsiferool) D5-vitamiin tavatermin (sitokaltsiferool) E-vitamiin (tokoferoolid) foolhape füllokinoon (K-vitamiin) G-vitamiin (riboflaviin) H-vitamiin (biotiin) K-vitamiin (füllokinoon) K-vitamiinid (naftokinoonid) kaltsiferoolid (D-vitamiinid) ergokaltsiferool (D2-vitamiin) kobalamiinid (B12-vitamiin) naftokinoonid, (K-vitamiinid) nikotiinhape (PP-vitamiin, B3-vitamiin) P-vitamiin (rutiin) pangaamhape (B15-vitamiin) pantoteenhape (B5-vitamiin) PP-vitamiin (B3-vitamiin, nikotiinhape) püridoksiin (B6-vitamiin) retinoidid (A-vitamiinid, akseroftool) retinool (A-vitamiin, akseroftool) riboflaviin (B2-vitamiin) tiamiin (B1-vitamiin) tokoferoolid (E-vitamiinid) tsitriin (P-vitamiin) ubikinoonid rasvlahustuvad vitamiinid vesilahustuvad vitamiinid
Neerunäsa

Neerunäsaks (ladina papilla renalis) nimetatakse paljudel selgroogsetel loomadel neeru säsi moodustavate neerupüramidi tippu, mis ulatub neeruurkesse. Neerunäsades paiknevad näsajuhad (ductus papillares). Neerunäsa on kantud kehtivasse looma anatoomia standardisse Nomina Anatomica Veterinaria-sse. Neerunäsad on neerupüramiidide tipud, mis ulatuvad neeruurkesse. Inimestel seostatakse neerunäsadega peamiselt nefrotoksiliste keemiliste ainete (sh mittesteroidsed põletikuvastased ravimid nagu ibuprofeen, atsetüülsalitsüülhape jpt koos vedelikupuudusega) toimel tekkivat neeru medullaarnekroosi. "Meditsiinisõnastik" 504:2004. Enn Ernits, Esta Nahkur,"Koduloomade anatoomia. Kõrgkooliõpik", Eesti Maaülikool, Tartu, Halo Kirjastus, lk 225, 2013, ISBN 978-9949-426-28-8. Sissekanne Nomina Anatomica Veterinaria-s APPARATUS UROGENITALIS. ORGANA URINARIA. REN., lk 59, 5. väljaanne, 2012 Bodil Schmidt-Nielsen ja Bent Schmidt-Nielsen, On the function of the mammalian renal papilla and the peristalsis of the surrounding pelvis, Acta Physiol (Oxf). Juuli 2011; 202(3): 379–385.,doi: 10.1111/j.1748-1716.2011.02261.x, veebiversioon (vaadatud 01.07.2014) (inglise keeles) Benjamin D. Humphreys, Slow-Cycling Cells in Renal Papilla: Stem Cells Awaken?, JASN 1. November, 2009, 20. köide, nr 11, 2277-2279, doi: 10.1681/ASN.2009090911, veebiversioon (vaadatud 01.07.2014) (inglise keeles)
Roomamine

Roomamine on kulgemisviis, mille puhul organism liigub edasi kehaga pinnale toetudes. Saab eristada neljajalgsete loomade roomamist, mille puhul kõht on pinnaga kontaktis või sellele väga lähedal, ning edasiliikumine toimub kõigi nelja jäseme abil (nt inimesel, krokodillil), ning jäsemeteta loomade roomamist, mis toimub keha venitamise, lühendamise, painutamise, looklemise abil (nt maod). Inimesel on roomamine esimene omandatav liikumisviis.
Neeru fibrooskihn

Neeru fibrooskihn (ladina keeles capsula fibrosa renis) on paljudel selgroogsetel loomadel neerule kinnituv ja seda ümbritsev sidekoekiht. Neeru fibrooskihnu peal paikneb neeru rasvkihn (capsula adiposa renis). Seda omakorda ümbritseb neerufastsia ehk tihe sassiskiuline sidekude, mis seob neeru ümbritsevate organitega. Neeru fibrooskihnu areng, anatoomia, histoloogia ja patoloogia võivad erineda nii liigiti kui ka indiviiditi. Neeru fibrooskihn on kantud kehtivasse loomaanatoomia standardisse Nomina Anatomica Veterinaria. Käesoleval ajal kehtivas inimese anatoomia standardis Terminologia Anatomica kuulub neeru fibrooskihn kuseelundite süsteemi. Varem liigitati neeru fibrooskihn kuse-suguelundkonna kuseelundite hulka (Roosalu, 2010:128). Neeru fibrooskihnu varustavad verega neeru-sagaratevahearterid ja innerveerivad sümpateetilise närvisüsteemi närvid. Inimestel seostatakse neeru fibrooskihnuga mitmeid pahaloomulisi kasvajaid. "Meditsiinisõnastik" 108:2004. Sissekanne Nomina Anatomica Veterinaria-s APPARATUS UROGENITALIS. ORGANA URINARIA. REN., lk 59, 5. väljaanne, 2012 Sissekanne Encyclopaedia Britannica-s Sissekanne Terminologia Anatomica-s A08.1.01.013: Capsula fibrosa. Neeru fibrooskihn
Teadusfilosoofide loend

Siin on loetletud teadusfilosoofe. # A B C D E F G H I J K L M N O P Q R S Š Z Ž T U V W Õ Ä Ö Ü X Y Peter Achinstein - Aristoteles Gaston Bachelard - Francis Bacon - Roger Bacon - Aleksei Barabašev - John Bernal - David Bohm - Richard Boyd Nancy Cartwright - Auguste Comte René Descartes - Pierre Duhem Jüri Eintalu - Brian Ellis Paul Feyerabend - Arthur Fine - Bas van Fraassen - Philipp Frank Galileo Galilei - Clark Glymour Rom Harré - Carl Hempel - Mary Hesse - Vladimir Hütt Ülo Kaevats - Immanuel Kant - Enn Kasak - Thomas Kuhn Imre Lakatos - Larry Laudan - Jarrett Leplin - Peter Lipton - Endla Lõhkivi John Stuart Mill - Alan Musgrave - Peeter Müürsepp juunior Gustav Naan - Leo Näpinen David Papineau - Charles Sanders Peirce - Michael Polanyi - Karl Popper - Hilary Putnam Wesley Salmon - Lawrence Sklar - Frederick Suppe Stephen Toulmin Lembit Valt - Rein Vihalemm John Worrall
Kiievi ja kogu Vene metropoliit

Kiievi ja kogu Vene metropoliit (ukraina keeles Митрополит Київський та всієї Русі, vene keeles Митрополит Киевский и всея Руси) oli Kiievi-Vene riigis ja selle järglasriikides Konstantinoopoli oikumeenilise patriarhi alluvuses tegutsenud Kiievi metropoolia eestseisja tiitel aastatel 988–1461. Õigeusu vastuvõtmisega Bütsantsist Kiievi suurvürsti Vladimir Püha poolt 988. aastal laienes ristiusk riigiusuna Kiievi-Vene riigis. Kiievi metropoolia oli Konstantinoopoli oikumeenilise patriarhi alluvuses. 9. sajandist olid idakirik ja läänekirik hakanud üksteisest eralduma, kui Rooma patriarhid hakkasid teistelt patriarhidelt allumist nõudma. Et Bütsantsi kirik ei soovinud alluda ega muuta usutunnistust, nagu soovis paavst, viis see kirikulõheni aastal 1054. Kiievi-Vene riigi lagunemise ja võimukeskuse tähtsuse kadumisega pärast Mongolite invasiooni Venemaale püüdis Galiitsia-Volõõnia vürst Danilo Romanovitš muuta Galiitsia-Volõõnia ühe uue võimukeskusena ka õigeusu kiriku keskuseks. Tema toetusel valiti vürstiriigi pealinna Chełmi piiskop Kirill II 1243. aastal Kiievi ja kogu Vene metropoliidiks. 1251. aastal tegi Kirill reisi Konstantinoopolisse oikumeenilise patriarhi juurde, kes kinnitas tema staatust metropoliidina. Kuid patriarh nõudis, et metropoliidi residents ei tohi asuda vürstiriigi pealinnas, kuna Danilo Romanovitš oli mongolivastase koalitsiooni moodustamisel lähenenud Rooma paavstile. Kuna senine metropoliidi asukoht Kiiev oli laastatud, siis valis Kirill 1299. aastal uueks residentsiks teise tähtsama võimukeskuse Vladimiri-Suzdali vürstiriigi pealinna Vladimiri Kljazma ääres. Kuigi metropoliidid ei resideerinud Kiievis alates 1299. aastast, kasutasid nad 1461. aastani jätkuvalt Kiievi ja kogu Vene metropoliidi tiitlit. Metropoliit Pjotr viis 1325. aastal Kiievi ja kogu Vene metropoliidi residentsi üle Moskva suurvürstiriiki, Moskva suurvürsti kaitse alla.  Pikemalt artiklis Moskva ja kogu Venemaa patriarh Moskva ja kogu Venemaa metropoliit Moskva ja kogu Venemaa patriarh Vene õigeusu kiriku juhtide loend
Gray anatoomia

"Gray anatoomia"' (ingliskeelse täispealkirjaga "Henry Gray's Anatomy of the Human Body") on Henry Gray anatoomiaõpik. Raamat ilmus esmakordselt 1858. aastal. Raamatu tunnustatud illustratsioonid tegi Henry Vandyke Carter (1831–1897). Aastal 2015 ilmus raamatust 41. trükk.
Tõeteooria

Tõeteooria on mingi filosoofiline positsioon, mis selgitab tõesuse mõistet või sõna "tõene" tarvitust või tähendust, enamasti tõesuse definitsiooni või tõene olemise piisavate ja tarvilike tingimuste abil. performatiivne tõeteooria ehk tõe aameniteooria (Peter Strawson, "Truth", 1949) pragmatistlik tõeteooria semantiline tõeteooria ehk Tarski tõeteooria või jutumärgitustamisteooria tõe identsusteooria tõe koherentsiteooria tõe liiasusteooria tõe vastavusteooria ehk tõe korrespondentsiteooria
Shinji Okazaki

Shinji Okazaki (jaapani keeles 岡崎 慎司, Okazaki Shinji; sündinud 16. aprillil 1986 Takarazukas) on Jaapani jalgpallur, ründaja. Alates 2019. aastast mängib ta Hispaania kõrgliiga klubis Huesca. Aastatel 2015–2019 mängis ta Inglismaa kõrgliiga klubis Leicester City. Hooajal 2015/2016 tuli ta Leicester Cityga Inglismaa meistriks. 2016. aastal valiti ta Aasia aasta jalgpalluriks. Debüüdi Jaapani rahvuskoondises tegi Okazaki 9. oktoobril 2008 mängus Araabia Ühendemiraatide vastu. Esimese värava lõi ta rahvuskoondises 20. jaanuaril 2009 Aasia meistrivõistluste valikmängus Jeemeni vastu. 2010. aasta jalgpalli maailmameistrivõistluste viimases alagrupimängus 24. juunil lõi ta värava Taanile. 2011. aasta Aasia meistrivõistluste viimases alagrupimängus 17. jaanuaril tegi ta Saudi Araabia vastu kübaratriki. Okazaki tuli Jaapani koondisega Aasia meistriks ja valiti lisaks turniiri sümboolsesse koosseisu. 2013. aasta FIFA konföderatsioonide karikavõistluste teises alagrupimängus 19. jaanuaril lõi ta värava Itaaliale ja viimases alagrupimängus 22. juunil värava Mehhikole. 2014. aasta jalgpalli maailmameistrivõistluste viimases alagrupimängus 24. juunil lõi ta värava Colombiale. 2015. aasta Aasia meistrivõistluste esimeses alagrupimängus 12. jaanuaril lõi ta värava Palestiinale. 2008. aasta suveolümpiamängude jalgpalliturniiril kuulus ta Jaapani olümpiakoondisse. Leicester City Inglismaa meister (1): 2015–16 SD Huesca Hispaania esiliiga (1): 2019–20 "OKAZAKI Shinji". Japan National Football Team Database. Vaadatud 11.7.2017 "Japan 1 Mexico 2". BBC Sport. 22.6.2013. Vaadatud 11.7.2017 "Japan 1–4 Colombia". BBC. 24.6.2014. Vaadatud 11.7.2017  Shinji Okazaki – pildid, videod ja helifailid Wikimedia Commonsis
Luigeprintsess

"Luigeprintsess" ("The Swan Princess") on 1994. aastal valminud muusikaline animafilm. Film põhineb balletil "Luikede järv". Luigeprintsess andmekogus IMDb (inglise)
Teadusfilosoofia mõisteid

Siin on loetletud teadusfilosoofia mõisteid. # A B C D E F G H I J K L M N O P Q R S Š Z Ž T U V W Õ Ä Ö Ü X Y abduktsioon - abihüpotees - absoluutne aeg - absoluutne ruum - abstraktsioon - ad hoc-hüpotees - aeg - aksiomaatika - aksioom - alamääratus - analoogia - anomaalia - antimetafüüsika - antinaturalism - antirealism - aprioorne teadmine - argument - avastuskontekst Bayesi teoreem - Berkeley interpretatsioon ceteris absentibus - ceteris paribus demarkatsiooniprobleem eksperiment - emergentsus - empiiriline valem - ennustus - entiteedirealism falsifikatsionism - falsifikatsioon - falsifitseeritavus - füsikalism - f-teadus - füüsikaline maailmapilt - füüsikaseadus hädavajalikkushüpotees - hüpotees - hüpoteetilis-deduktiivne meetod induktiivne meetod - induktsionism - induktsioon - induktsiooniprintsiip - induktsiooniprobleem - inimtegevus - instrumentalism juhtumianalüüs keemiafilosoofia - kinnitus - kogemusteadus - komplementaarsusprintsiip - konventsionalism - kreatsionism leidlikkus - looduse raamat - looduse ühetaolisus - loodusseadus - loogiline positivism - loomulik ontoloogiline hoiak maailm - matemaatika - matemaatikafilosoofia - modelleerimine - mõistatus - mõtteline eksperiment naiivinduktsionism - normaalteadus - nõrk programm operatsionaalsus - otsustav eksperiment paradigma - parima seletuse järeldamine - pessimistlik induktsioon - platonism - pseudoteadus - põhjus - põhjuslikkus Ramsey lause - realism - reduktsionism - rongaparadoks - ruum seletus - semantiline instrumentalism - semantiline realism - semantiline teooriatekäsitus - stsientism - sümmeetriakaalutlused teadus - teaduse demarkatsioon - teaduse ühtsus - teadusharu - teaduslik teooria - teaduslikud teadmised - tegelikkusteooria - tehisintellekt - tehnoteadus - "Teine analüütika" - teooria - teooriate nõrk alamääratus - teoreem uurimistöö - uus induktsioonimõistatus vaatlus - vaikiv teadmine õigustuskontekst